**Bliv en del af vores frivillige fællesskab hos Ålsgårde Søspejdere**

**Har du lyst til at give børn og unge i alderen 5-17 år sjove og meningsfulde oplevelser?**

Så bliv en del af vores frivillige fællesskab hos Ålsgårde Søspejdere - DDS!

Vi søger engagerede voksne, der har lyst til at skabe gode oplevelser sammen med andre frivillige og være en vigtig del af børnenes og de unges udvikling.

**Hvem er du?**
Er du lige flyttet til byen? Eller søger du en fritid med indhold? Du behøver ikke have erfaring som “leder”, være tidligere DDS ’er eller spejder – vi lærer dig det hele hen ad vejen! Det vigtigste er, at du har lyst til at gøre en forskel, har gåpåmod og glæder dig til at være en del af vores frivillige fællesskab.

**Bliv en del af vores fællesskab!**

Vi har 3 grene – mikro/mini – mødedag torsdag, juniorer - mødedag tirsdag og trop – mødedag torsdag.

Forår og sommer har vi fokus på vandaktiviteter og sejlads – efterår og vinter generelle spejder færdigheder.
Gennem leg, fællesskab og udforskning af verden, giver vi børnene og de unge oplevelser, der inspirerer og udvikler dem – alt sammen med fokus på, hvad det vil sige at være søspejder.

Vi har 2 gruppeweekender om året på Gurredam Spejdercenter - hvor vi har fokus på fællesskabets ånd - store og små spejdere sammen, sommerlejr og weekendture i vores både.

**Hvad får du?**
Som frivillig hos DDS bliver du en del af et stærkt fællesskab med andre frivillige. Vi tilbyder:

* Mulighed for personlig udvikling og lederuddannelse
* Erfaring med planlægning og samarbejde
* Ugentlige møder, ture og lejre
* Fælles lederture (uden børn), som fx kanoture???
* Glæden ved at se børn vokse gennem leg og friluftsliv.

Hos Ålsgårde Søspejdere ønsker vi at give dig en meningsfuld fritid og et ståsted baseret på relationer, leg og samfundsengagement. Her skaber vi rammer, hvor børn og voksne sammen udforsker verden med nysgerrighed.

**Hvorfor blive frivillig?**
Som leder får du ikke kun lov til at inspirere børn og unge – du får selv et energiboost, nye venskaber og værdifuld erfaring. Du bliver en del af en gruppe, hvor vi støtter hinanden, deler sjove oplevelser og sammen gør en forskel for børn og unge.

**Er du nysgerrig?**
Kontakt os endelig for at høre mere og blive en del af vores kreds. Herudover kan du altid besøge vores hjemmeside.

Så send os en ansøgning via "Kontakt Organisationen" og fortæl os lidt om dig selv og din motivation.

**Vi glæder os til at byde dig velkommen hos Ålsgårde Søspejdere!**